cyanic-selkie/wikianc huggingface dataset:
Jødiske språk
Jødiske språk er en gruppe språk som har utvikla seg i forskjellige jødiske samfunn i Europa, Sør- og Sørvest-Asia og nordlige Afrika. Den vanlige måten slike språk ble til på var at hebraiske ord og uttrykk som ble brukt til å uttrykke jødiske ideer og saker, ble lagt til det vanlige ordforrådet i et språk. Fordi mange jødiske samfunn har vært veldig isolerte, inneholder mange jødiske språk ord og lingvistiske strukturer lenge etter at disse har forsvunnet fra moderspråket. De mest kjente er jiddisch og jødespansk, men det er mange andre, som for eksempel jødegeorgisk.
Ravn (navn)
Ravn er et mannsnavn. Det er en moderne form av de norrøne navnene Hrafn og Hrafni, dannet at hrafn, «ravn». Rafn var den gammeldanske formen av navnet, Ramn og Ramne var gammelsvenske former. Ravn er også brukt som kvinnenavn, men svært sjeldent.
Andreas Kim Taegon
Andreas Kim Taegon (hangul: 김대건 안드레아) (født 21. august 1821 i Taegon, Korea, død 16. september 1846 i Seoul, Korea), var en koreansk romersk-katolsk prest og martyr. Han var den første innfødte koreanske prest. Andreas Kim Taegons helgendag feires 20. september.
Politiet (Norge)
Distrikter
Som en del av antiterror og -sabotasjeberedskapen i Norge er hvert politidistrikt oppsatt med en utrykningsenhet, som er spesialisert på væpnede oppdrag.
1936
Et sentralt tema da loven av 1936 ble lagt frem, var også behovet for å fastlegge organiseringen av det ekstraordinære politi, hvorav det viktigste var Utrykningspolitiet, som i sin opprinnelige form delvis hadde karakter av et anti-opprørspoliti.
Kvinner i politiet
Den første kvinnelige politibetjenten i politiet i Norge var Mathilde Henriksen. Hun ble ansatt ved politikammeret i Kristiansand 1. juli 1910; da var hun 44 år gammel. Hun gikk av med pensjon i 1932, og politimesteren i byen ville ikke ansette flere kvinner. Han fikk støtte av politifullmektig Christian Wilhelm Rynning-Tønnesen (senere politimester), som sa at: «Å ha en kvinnelig politibetjent er like verdiløst som å pynte seg med en blomst i knappehullet, når man ikke har sko på benene.» To år senere, i 1934, var det syv kvinnelige betjenter i Norge.
I 2010 var det omtrent 40 % kvinner i politi- og lensmannsetaten, blant de politiutdannede 21 %, og i administrative stillinger 74 %. Blant juristene i etatene var det 40 % kvinner i 2010. Av dem som i 2009 ble tatt opp til grunnutdanningen på Politihøyskolen, var 39,3 % kvinner.
Kayseri (provins)
Kayseri er en av Tyrkias 81 provinser. Provinsens areal er 16 917 km². Administrasjonssenteret ligger i byen Kayseri.
ITromsø
Startet av Venstre
De første årene kom avisen ut med en og to utgaver pr. uke. Det var ikke fordi det var lite å skrive om at utgivelsene ikke var flere. Derimot var det stor mangel på avispapir, noe som gjorde at både redaktørens og journalistenes skrivekløe måtte stagges.
Likevel ble bladet Tromsø en populær avis som fikk mange lesere, først og fremst i byen, men etter hvert også ute i distriktene. Den første redaktøren ble sittende bare vel et halvt år før han overlot stolen til Erling Steinbø. Han ble avisens første virkelig markerte redaktør som med sine politiske synspunkter og steile holdninger på enkelte områder skapte stor debatt rundt avisen.
Vekstårene
I 1917 ble en meget vel ansett pressemann i Fredrikstad tilbudt redaktørjobben. Det var Oscar Larsen, som takket ja og flyttet til Tromsø. Han skulle bli en legende i avisens historie. Han satt i redaktørstolen fra 1917 til han døde i 1961 – med unntak av krigsårene 1940–1945 da tyskerne okkuperte avisen. Oscar Larsen var avismann med stor A og utviklet bladet Tromsø til å bli en av de fremste avisene i Nord-Norge. Han overtok eierskapet i avisen i 1921 og gjorde avisen til en seksdagersavis som vokste seg til å bli en av de største i Nord-Norge i mellomkrigsårene. Det var ikke bare i Tromsø og nærmeste omegn at avisen ble lest. Oscar Larsen gjorde den til en meget ettertraktet avis som hadde abonnenter fra Kirkenes i nord til Mosjøen i sør.
VG overtar
Midt på 1980-tallet kjøpte Oslo-avisen VG bladet Tromsø. VG hadde en ide om at de ville sikre stofftilgangen til riksavisen ved å eie lokalaviser rundt om i landet. Det gjorde også at VG brukte mye penger på å ruste opp lokalavisen i Tromsø. Bladet Tromsø ble den første avisen i Norge hvor det mest moderne datautstyret som fantes ble installert, og hele avisproduksjonen var datastyrt fra midten av 1980-tallet. Det VG-dominerte styret ansatte Pål Stensaas som ansvarlig redaktør. Han kom fra redaktørstolen i avisen Gjengangeren og hadde tidligere arbeidet somnæringslivsjournalist i Aftenposten. Stensaas la opp til strategien at Tromsø skulle være en byavis. Avisens opplag nådde nær 10 000 i denne periode – nær en dobling av opplaget på 4 år. Men like plutselig som VG hadde kjøpt seg inn i avisen, solgte de seg ut på begynnelsen av 1990-tallet. Konkurrenten Nordlys ble tilbudt avisen for en billig penge, men valgte å si nei til å bli eier og dermed få fullstendig kontroll over Tromsø-markedet. I stedet kjøpte Harstad Tidende avisen, og har hatt den i sitt eie siden 1992.
Femte største i nord
I dag er iTromsø Nord-Norges femte største mediehus både målt i opplag og i antall daglige lesere (35 500, F&M 21/2 ). Mediehuset iTromsø gir ut papiravis seks dager i uken, mens internettutgaven itromso.no oppdateres kontinuerlig hver dag gjennom hele døgnet.
Kokaburraer
Arter og utbredelse
De norske artsnavnene er i henhold til Norsk Ornitologisk Forening.
Heksekost
Heksekost (også kalt markvist eller huldrelime) er et fellesnavn for utvekster på busker som er angrepet av forskjellige sykdommer/sopper, som gir unormal vokst av knopper eller kvister. Det er vanligst på bjørk, der de ofte forekommer som dusker over store deler av kronen. Det forekommer sjelden på gran og furu, og det er nok godt mulig at furua som er avbildet under her, er ei såkalt «beitefuru», som er blitt beitet på i lengre tid av storfugl, og derfor har utviklet svært tette greiner. Planteskadegjøreren ”Candidatus Phytoplasma mali” som forårsaker sykdommen heksekost i eple gir symptomer på skudd, blad, frukt og røtter. De alvorligste konsekvensene er heksekost-lignende forgrening av trærne og en avling som er liten og stort sett består av svært små, smakløse epler som ikke er salgbare.
Coptopsyllidae
Systematisk inndeling
Klassifikasjonen følger.
Chivor-demningen
Anlegget inngår i komplekset Chivor vannkraftverk. Installert effekt er 1 000 MW, fordelt på 8 peltonturbiner a 120 MW hver. Det produseres årlig 4 620 GWh elektrisk kraft.
Leirskogen kirke
Interiør
Koret har malte glassruter som ble laget i 1932 av Tidemand Gjørud og hans bror Kristoffer Gjørud. Motiver: Hyrdenes tilbedelse, Forklarelsen, Den fattige Lasarus, Jesus i Emmaus.
Inventar
Lysgloben er lagd av Kåre Rundbråten.
Bill Wyman
Musikalsk karriere
Siden har han hatt en mer anonym solokarriere, samt at han har spilt med The Rhythm Kings sammen med blant andre Georgie Fame, Gary Brooker og Albert Lee.
Avisa Nordland
Sjefredaktør
Følgende personer har vært ansvarlig redaktør i Avisa Nordland. Avisa benytter tittelen sjefredaktør for avisas øverste redaksjonelle stilling.
Breistein
Breistein er et tettbebygd sted i Åsane bydel i Bergen i Vestland. Breistein ligger ved Sørfjorden, ca. 15-20 minutter med bil fra Bergen sentrum. Ferjesambandet Breistein-Valestrandsfossen opereres av Osterøy Ferjeselskap.
The Perfect Nanny
Det er en lyrisk musikalisering av en tenkt avisannonse, som med barnas egne ord beskriver hva de mener er kvalifikasjonene til en god omsorgsperson, i motsetning til den strikte typen omsorgsperson som deres far ønsker.
Tara-brosjen
Brosjen ble skapt en gang rundt år 700, i overkant 18 cm lang, er komponert hovedsakelig av sølvforgylling og er prydet med intrikate abstrakte dekorasjoner, stundom kalt «irsk flettverk», både foran og bak. Kulene består av bilder av over tyve ulvehoder og dragfjes.
Auf Wiedersehen, auf Wiedersehen
«Auf Wiedersehen, auf Wiedersehen» er en tysk sang med melodi og tekst av Eberhard Storch. Den ble opprinnelig skrevet i 1949. Sangen har blant annet spilt inn på tysk av Rudi Schuricke. Den ble utgitt på 78-platen Polydor 48 374 H i 1950.
Engelsk tittel er «Auf wiederseh'n sweetheart». Den engelskspråklige teksten var skrevet av John Turner og Geoffrey Claremont Parsons.
Turid Haaland
Turid Haaland (født 23. juni 1908 i Oslo, død 12. oktober 1979) var en norsk skuespiller.
Musikkåret 1576
Musikkåret 1576 er en oversikt over hendelser, fødte og avdøde musikkpersonligheter i 1576.
I Am… Sasha Fierce
Sasha Fierce
Beyoncé hadde også på seg en robothanske av titan i offentlig sammenheng når hun opptrådte som «Sasha Fierce». Hansken var hennes eget konsept, og den ble laget av gullsmeden Lorraine Schwartz i New York. Robothansken bestod av flere deler; en ring, selve hansken og en separat komponent som dekket overarmen. Hansken dukket først opp i musikkvideoen til «Single Ladies (Put a Ring on It)». Beyoncé brukte den senere på den røde løperen på MTV Europe Music Awards i 2008, på TV-programmet Saturday Night Live – hvor hun fremførte «Single Ladies» – og på et bilde som ble tatt til omslaget på Gotham Magazine.
I Am... Sasha Fierce
(I Am...)
I Am... Sasha Fierce Deluxe Edition
(I Am...)
Deutsche Schiff- und Maschinenbau
Det ledende skipsverftet var AG Weser i Bremen.
Trades Union Congress
Generalsekretær
TUCs generalsekretær er lederen for Trades Union Congress (TUC) og en sentral skikkelse i Storbritannias fagforeningsbevegelse.
Milla Clementsdotter
Biografi
Milla giftet seg i 1840 med den tre år eldre Tomas Pålsson. I 1846 fikk de datteren Anna Brita. I 1865 bor de på Halmøya i Flatanger (dengang en del av Fosnes) i Namdalen som reindrivende nomader. Ved folketellingen i 1875 bodde de i Vigen, Hopstad, Roan. Det kan se ut som om han døde i Beitstadfjellene i 1877, mens hun døde i Storskaret i Roan, april 1892. Ved folketellingen i 1890 står begge registrert i Frostvikens lapska församling I 1900 er de begge overført til «ukjent» (obefintlighetslängden) i forsamlingsboken.
Landro kirke
Kirkegården er fra 1901 og ligger nordøst for kirken, med et lite skogholt imellom.
Instituto Nacional de Lenguas Indígenas
Instituto Nacional de Lenguas Indígenas (Nasjonalt institutt for indianske språk, også kjent som INALI) er et institutt som er en del av det meksikanske utdanningsdepartementet. Det ble oppretta 13. mars 2003 under administrasjon av president Vicente Fox, og jobber for å styrke og beskytte bruken av de indianske språka i Mexico.
Erik Solér
Erik Francisco Solér (født 6. august 1960 i Oslo) er en norsk tidligere fotballspiller. Han har også vært spilleragent og investor i. Han spilte 39 kamper for, og var blant annet med på seieren over Italia i 1985.
Avslutningsseremonien for Vinter-OL 2010
Nasjonalsang
En flerspråklig versjon av den kanadiske nasjonalsangen O Canada ble sunget av Anthem Cast, The Vancouver Youth Symphony Orchestra og Inward Eye.
Bøkebørstespinner
Utseende
En middelsstor (vingespenn 35 – 62 mm), kraftig, grå spinner. Hunnen er betydelig større og kraftigere enn hannen. Antennene er fjærformede hos hannen, trådformede og ganske korte hos hunnen. Som hos mange andre børstespinnere er beina kledt med lange, utstående hår og ser nesten ut som piperensere. Kroppen er kort og trinn med middels lange, grå hår. Forvingen er forholdsvis smal, avrundet trekantet, grå, med mer eller mindre tydelige, mørke tverrbånd. Bakvingen er lys grå, med et utydelig, mørkt tverrbånd og en liten, mørk flekk nær roten. Larven finnes i to fargevarianter, en lys, grønngul og en brunlig rød. Den har fire barberkost-lignende hårdusker på ryggen og en kvast av lange, røde hår på det bakerste leddet.
NM i ishockey 1977
NM i ishockey 1977 var det 38. norgesmesterskapet i ishockey.
Brønnøysunds Avis
Største aksjonær er Harstad Tidende Gruppen. Ansvarlig redaktør siden 13. september 2012 er Matti Riesto.
Siederia rupicolella
Levevis
Arten lever helst i litt åpen skog med klippeblokker eller store steiner. Larven lever mest av moser som vokser på trestammer og steiner, og utviklingen tar ett år (kanskje to år lengst i nord). De voksne sommerfuglene er aktive mellom april og juli, senere jo lenger nord, mest rundt morgengry.
Rienzi
Komposisjon
Den første forestillingen av Rienzi ble godt mottatt i Dresden til tross for at den gikk over seks timer (inkludert pauser). En legende forteller at Wagner, som fryktet at publikum ville forlate, stoppet klokken over scenen.
Akt 3
Det store torget på gamle forum. Rienzi leder det bevæpnede folket i kamp mot adelen, som har brutt sin ed. I stridene dør hovedmannen for slektene Orsini og Colonna. Adriano vil hevne seg.
Mottagelse
Rienzi var en umiddelbar suksess. Som hans første virkelige suksess av noe slag, var den avgjørende for Wagners karriere, og lanserte ham som en seriøs komponist. Den ble noen måneder senere etterfulgt av hans utnevnelse som kapellmester ved Dresdenoperaen (februar 1843), noe som også ga ham betydelig prestisje. Den unge Eduard Hanslick, som senere skulle være en av Wagners fremste kritiske motstandere, skrev i 1846 i Wien:
Andre kritiske kommentarer gjennom tidene har inkludert (bortsett fra von Bulows bemerkning om at den er «Meyerbeers beste opera»), «Meyerbeers verste opera» (Charles Rosen), «et angrep av musikalske meslinger» (Ernest Newman) og «det største musikkdramaet som noensinne er komponert» (Gustav Mahler).
Rienzi og Adolf Hitler
August Kubizek, en ungdomsvenn av Adolf Hitler, hevdet at Hitler var så påvirket av å se Rienzi som en ung mann i 1906 eller 1907 at det utløste hans politiske karriere, og at da Kubizek minnet Hitler, i 1939 i Bayreuth, om hans jublende svar til operaen hadde Hitler svart: «I den stunden begynte det hele!» Selv om det har blitt stilt spørsmålstegn ved Kubizeks berettelse, er det kjent at Hitler hadde det originale manuskriptet til operaen, som han hadde bedt om og fått i femtiårsgave i 1939. Manuskriptet var med Hitler i bunkeren; det ble enten stjålet, tapt eller ødelagt av brann i ødeleggelsen av bunkerens innhold etter Hitlers død (manuskriptet til Wagners tidligere verk Die Feen antas å ha lidd samme skjebne).
Innspillinger
Sir Edward Downes innspilling fra 1976 med BBC Northern Symphony Orchestra er den eneste uforkortede innspillingen av Rienzi, og som er identisk med forestillingen under premieren i Dresden i 1842. Heinrich Hollreisers innspilling, også fra 1976, med Staatskapelle Dresden, er den innspilling som samsvarer best med Wagners forkortede versjon av verket, en endring han foretok kort tid etter premieren.
William Edward Soothill
William Edward Soothill (født 1861 i Halifax i West Yorkshire i England, død 1935) var en metodistisk kinamisjonær som senere ble professor i kinesisk ved Oxford University og ledende britisk sinolog.
Salmanassar I
Han ble etterfulgt av sin sønn Tukulti-Ninurta I.
Fitjar kirke
Fitjar kirke er en langkirke fra 1867 i Fitjar kommune i Vestland fylke.
Middelalderkirken
Man vet ikke sikkert når den første kirken ble bygget, men den er trolig bygget like etter Moster gamle kirke. Den første kirken på staden ble bygget i tilknytning til kongsgården som lå på Fitjar. Siden kirken ble bygd på kongsgården sin grunn og presten fikk en del av kongsgården til prestegård, er det stor grunn til å tro at det var kongen selv eller en av lensherrene hans som bygget kirken. Kanskje var dette Aslak Fitjaskalle som Olav den hellige sendte hit på begynnelsen av 1000-tallet. Steinen i kirken skal ifølge historien ha vært hentet fra Sandvik på Osterneset, nord for Fitjar sentrum, og dette kan vel stemme siden det fortsatt er spor i berget på at stein er hogd ut herfra.
Sabayonne
Målene er forskjellig i forskjellige kokebøker, men et greit forhold er 50 gram sukker til fire eggeplommer og 200 ml hvitvin. Eggeplommene bør piskes med sukkeret før man gradvis tilsetter hvitvinen over vannbad på 70 til 80 grader.
Vidar Davidsen
Biografi
Davidsen forlot Vålerenga etter 1986-sesongen, og spilte ett år for. Han har internasjonal trenerlisens UEFA Pro og var hovedtrener i :
Robert Dudley, 1. jarl av Leicester
Robert Dudley var en yngre sønn av John Dudley, 1. hertug av Northumberland, som i 1553 ble henrettet for høyforræderi etter å ha tatt del i forsøkte på å plassere Jane Grey på Englands trone. Lady Jane var gift med Roberts yngste bror, Guilford Dudley.
Pará (elv)
Pará er ei elv og et estuar i delstaten Pará i Brasil. Den ligger sør for øya Marajó og munner ut i Marajóbukta i Atlanterhavet.
Lycaena dispar
Utseende
Hunnen har rød organge farge, med flere mørke flekker, på oversiden av framvingene, men mer mørk brun farge på oversiden av bakvingene. Langs vingeranden finnes et smalt hvitt bånd eller kant (frynser), og innenfor en mørkt bredt felt. Langs bakvingens kant har hunnen et rød-orange bånd med uten mørke runde flekker.
Undersiden er ganske lik for begge kjønn. Framvingeundersiden er orange, med mørke flekker. Bakvingenes underside er lys blå-grå og har et gulorange bånd langs vingekanten.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av gråhvite hår.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Irlands historie
Englands forsøk på å enten erobre eller assimilere både normannisk-irske herredømmene og de irsk-gæliske territoriene i kongeriket Irland ga drivkraften til pågående krigføring, bemerkelsesverdige eksempler er det første desmond-opprøret, det andre desmond-opprøret og niårskrigen. Denne perioden var preget av den engelske kronens politikk med først å overgi og ettergi rettigheter, og senere bosetning, som involverte ankomsten av tusenvis av engelske og skotske protestantiske nybyggere, og tvangsforflytningen av både irsk-normannerne og de innfødte katolske grunneierne. Med engelske kolonier tilbake til 1550-årene, var Irland uten tvil det første engelske og deretter britiske territoriet kolonisert av en adelsgruppe kjent som West Country Men (menn fra West Country i England). Det gæliske Irland ble til slutt beseiret i slaget ved Kinsale i 1601, som markerte sammenbruddet av det gæliske systemet og begynnelsen på Irlands historie som en fullstendig del av det engelske og senere det britiske imperiet.
Vikingtiden
Det første registrerte vikingangrepet i irsk historie skjedde i 795 e.Kr. da vikinger fra Norge plyndret øya navngitt som Rechru i irske annaler, som kan være enten Rathlin nord for Irland eller Lambay, mindre sannsynlig, utenfor dagens Dublin. Disse første vikingangrep var generelt fartsfylte og små i omfang. Disse tidlige angrepene avbrøt gullalderen til kristen irsk kultur og markerte begynnelsen på to århundrer med periodisk krigføring, med bølger av vikingangripere som plyndret klostre og byer over hele Irland. Noen av disse norrøne nordboere kom antagelig fra Vestlandet i Norge, skjønt det gir større geografisk mening at de hovedsakelig kom fra norrøne øyene lengre nord, Orknøyene, Shetland og Hebridene, hvilket gjorde sjøreisen sørover relativt kort til angrep i 794 på den hellige øya Iona på vestkysten av dagens Skottland. I 795 seilte de ned vestkysten av Irland og angrep klostrene på øyene Inishbofin i Donegal og Inishmurray i Sligo. I 798 seilte de inn i Irskesjøen, i henhold til Ulster-annalene: «Brenningen av Inis Pátaic av hedningene og storfe i områdene ble tatt, og helligdommen St. Do-chonna ble brutt av dem...»
Det var antagelig en mindre bosetning ved Dublin før nordboerne, sannsynligvis også et kirkesamfunn. På 900-tallet ble det bygget jordvoller med palisader rundt Dublin med en andre større jordvoll bygget utenfor den på 1000-tallet. I det indre av byen har en omfattende rekke forsvarsanlegg blitt gravd ut ved Fishamble Street. Området inneholdt ni jordverker, blant annet to mulige tidevannsvoller under vikingtiden. De første vollene var av begrenset verdi som forsvarsanlegg med en høyde på knappe én meter, og det er usikkert hvor mye av stedet de omkranset.
Overkonge av Irland
Til tross for at den norrøne makten ble brutt på Irland, opprettholdt de norrøne fortsatt kontrollen over kongeriket Dublin. Selv om kongen av Leinster krevde skatt fra norrøne, grep de sjelden direkte inn i bystatens anliggender, da det brakte handel til området. Dette endret seg imidlertid da Diarmait mac Maíl na mBó, kongen av Leinster, erobret Dublin i 1052. Dette ga irene større tilgang til kongedømmet Mann og Øyene (øya Man, de ytre øyene i vestlige Skottland og Hebridene. Diarmuit greide å bli anerkjent som overkonge av Irland, og etter hans død var det O’Brien-ætten som styrte Irland, og irsk innflytelse i det irske havområdet økte dramatisk i løpet av de neste få tiår, særlig under overkonge Muirchertach Ua Briain, oldebarn av Brian Boru, som ble kjent for sin interesse for utenrikssaker.
En av de mest velstående styrene til noen overkongene var regjeringen til Toirdelbach Ua Conchobhair, som hadde makten i Muircherteach og delt Munster i 1118. Han var konge av Connacht nordvest i Irland og deretter overkonge av hele Irland, om enn med en del opposisjon. I hans tid gikk landet gjennom en periode med modernisering og økt tilknytting til den europeiske sfæren. Han endret Connacht og konsoliderte slektens posisjon (og den til hans kirkelige allierte) ved en rekke innovative militære og politiske grep som inkluderte bygging av en rekke festninger (caisdeoil), en betydelig flåte og fysisk flytting av hans maktbase til hjertet av Connacht rundt sletten Mag Seóla i Roscommon. Han bygde også en flåtebase og en festning ved Dún Gaillimhe i 1124. En bosetning vokste rundt denne festningen som skulle vokse til å bli dagens by Galway. Han var en dyktig militær kommandant, noe som bidro til at han kunne beholde kontrollen over Irland ved hjelp av sine utbygde festninger og flåten. Han hadde også kommersielle og politiske forbindelser med herskerne i Frankrike, Spania og England, og økte Irlands internasjonale tilstedeværelse som brakte mer handel til øya. Hans regjeringstid varte i mer enn 50 år.
Lord av Irland
Gjennom 1200-tallet var politikken til de engelske kongene å svekke makten til de normanniske herrene i Irland. For eksempel oppfordret kong Johan at Hugh de Lacy måtte stabilisere seg og deretter styrte Herren av Ulster, før han utnevnte ham som den første jarlen av Ulster. Hiberno-Norman-samfunnet led av en rekke invasjoner som stoppet spredningen av deres bosetting og makt. Politikk og hendelser i irsk-gælisk Irland tjente til å trekke nybyggerne dypere inn i irenes sfære. Videre, i motsetning til anglo-normannerne, førte ikke de irsk-gæliske kongene detaljerte inventarer av eiendom og regnskaper. Sammen med fraværet av arkeologiske bevis på det motsatte, har dette fristet mange lærde fra middelalderens vestlige Irland til å være enige med historikeren Gerald av Wales som fra begynnelsen av 1200-tallet hevdet at de irske kongene ikke bygde festninger.
Normannerne kontrollerte fra begynnelsen av hele østkysten, fra Waterford til det østlige Ulster, og noen områder vestover til Galway og Mayo. De hiberno-normanniske jarledømmene ble de største maktfaktorene i Irland, da de kontrollerte enorme områder som var praktisk talt uavhengige av Dublin eller London. Det hiberno-normanniske samfunnet fikk etter hvert en rekke problemer som førte til at de ikke lenger var i stand til å ta kontroll over nye områder, og de ble også trukket lenger og lenger inn i det gæliske Irland.
Gælisk gjenoppvåkning fra 1254
Ved begynnelsen av 1300-tallet hadde ikke irene hatt noen overkonge siden Ruaidrí Ua Conchobair, og de irske lederne søkte over til Skottland og oppmuntret Robert Bruce til å sende en hær for å drive de normanniske nybyggerne ut. Til gjengjeld skulle de krone broren hans overkonge. Robert Bruce hadde understreket i et brev til de irske lederne i 1315 fellesskapet mellom skottene og irene: «Mens vi og du, og vårt folk og ditt folk, frie siden de eldste tider, deler samme nasjonalitet og blir oppfordret til å komme sammen mer ivrig og gledelig i vennskap ved et felles språk og ved felles skikker (...) permanent styrking og opprettholdelse av det spesielle vennskapet mellom oss og dere, slik at vår nasjon med Guds vilje kan være i stand til å gjenvinne sin eldgamle frihet...» I dette ble det definert at skottene og irlenderne selv betraktet seg som samme folk som talte et felles gælisk språk. Styrken i dette historiske sitatet ble understreket av Irlands president Michael D. Higgins da han gjentok det under et statsbesøk i Skottlands parlament i Edinburgh i 2016. Sitatet markerte også den gæliske oppvåkningen i Irland på 1300-tallet.
Reformasjon, erobring og opprør
Etter å ha slått ned dette opprøret, bestemte Henrik seg for å bringe Irland under engelsk kontroll slik at øya ikke skulle bli en base for framtidige opprør eller utenlandske invasjoner av England. I 1542 oppgraderte han Irland fra et herredømme til et fullt kongerike. Henrik ble utropt til konge av Irland på et møte i det irske parlamentet det året. Dette var det første møtet i det irske parlamentet som ble deltatt av de gæliske irske høvdingene så vel som det hiberno-normanniske aristokratiet. Etter å ha etablert monarkiet begynte han gjenerobringen, som skulle ta nesten et århundre med kamper og forhandlinger.
Borgerkriger og straffelover
Etter den ærerike revolusjon i England i 1688 ble Irland den viktigste slagmarken, da den katolske Jakob II av England forlot London og det engelske parlamentet erstattet ham med den protestantiske Vilhelm av Oranien. De rikere irske katolikkene støttet Jakob for å prøve å reversere straffelovene og konfiskasjonene av irske eiendommer, mens protestantene støttet Vilhelm og dronning Maria for å beholde sine eiendommer i landet. Jakob og Vilhelm kjempet om kongeriket Irland i Vilhelmskrigen i Irland, mest kjent i slaget ved Boyne i 1690, hvor styrkene til Jakob var i klart undertall og ble beseiret. Jakobittisk motstand fortsatte inntil juli 1691, da de ble beseiret igjen i slaget ved Aughrim. Straffelovene, som hadde blitt mildnet noe etter restaurasjonen, ble igjen strammet opp, slik at den katolske befolkningen skulle få mindre mulighet til å organisere et nytt opprør.
Sult, utvandring og tap av språk
En liten gruppe på rundt 10 000 engelske familier eide praktisk talt hele jordbruksland i Irland. De fleste var fastboende i England, og var sjelden landet. De leide ut eiendommene til irske leilendinger. Å falle på etterskudd i leie betydde utkastelse, og svært opphisselse – ofte vold. Mot slutten av 1800-tallet kom det flere jordreformer, presset igjennom av den politiske organisasjonen Irish National Land League (irsk: Conradh na Talún) under ledelse av Michael Davitt. Fra 1870 kom det flere lover som splittet opp store gods og gav leietagere rett til en rettferdig og fastsatt leie.
Deling av Irland i nord og sør
Perioden 1916–1921 var preget av politisk vold og omveltninger, og endte med delingen av Irland i 1920 og uavhengighet for 26 av de 32 fylkene. Et mislykket militant forsøk ble gjort for å oppnå separat uavhengighet for Irland med Påskeopprøret i 1916, en oppstand i Dublin. Selv om støtten til opprørerne var liten, førte volden som ble brukt i å slå opprøret ned til stor harme mot britisk styre og en endring i støtten til opprørerne. I tillegg økte trusselen om at irlendere ble vervet til den britiske hæren i 1918 (for å gjøre tjeneste på vestfronten som et resultat av den tyske våroffensiven) denne endringen. I valget i desember 1918 vant Sinn Féin, partiet til opprørerne, tre fjerdedeler av alle seter i Irland, hvorav tjuesju parlamentsmedlemmer samlet seg i Dublin 21. januar 1919 for å danne et 32-fylkes en irsk republikansk parlament for de 32 grevskapene, og det første Dáil Éireann (irske parlamentet) erklærte ensidig suverenitet over hele øya.
Bladet Vesterålen
Ansvarlig redaktør
Følgende personer har vært ansvarlig redaktør i Bladet Vesterålen:
Synne
Synne er en opprinnelig norsk kortform av kvinnenavnet Sunniva, som er en latinisert form av det gammelengelske navnet Sunngifu, som var dannet av sunn, «sol», og gifu, «gave».
Elusive Butterfly
Stimulusen forsvant fra Linds solokarriere etter «Elusive Butterfly». Alkohol- og narkotikamisbruk gjorde ikke saken bedre.
Norsk versjon
Steinar Fjeld har skrevet en norsk tekst. Den norske tittelen er «Tidlig søndag morgen».
Stensparken
Historie
På 1800-tallet het dette området Korpehaugen (korp = ravn ). Ravnene trivdes her fordi de fant mat i søppelet i nederste del av parken, kalt Natmandshaugen, som fra 1825 ble brukt som søppelfylling. Byens priveter ble tømt av «nattmannen», som la innholdet til tørk før bøndene kjøpte det som gjødsel. Fra 1823 til 1871 hadde nattmannen huset sitt der Fagerborg kirke ligger i dag. Før den tid holdt han til på høydedraget der Pilestredet park i dag ligger, og dette området kaltes da Natmandshaugen. I 1868 ble virksomheten flyttet ut av byen av helsemessige årsaker, etter at Stensparken var blitt innlemmet i byen i 1859.
Mats Stensrud
Mats Matssøn Stensrud (født 1950) har siden 1989 vært lagdommer i Frostating lagmannsrett.
Vanlig sigdvinge
Levevis
Vanlig sigdvinge flyr i løvskog og buskmark, gjerne i fuktige områder. Larvens næringsplanter er bjørk (Betula spp.) og or (Alnus spp.). I det sørligste Norge har arten to generasjoner per år, en som flyr i mai – juni og en fra slutten av juli til slutten av august. Nord for Oslo er det bare én årlig generasjon, som flyr i juni – juli. De voksne sommerfuglene flyr om natten og kommer gjerne til lys.
Hessere
Den britiske regjeringen betalte i 1786 landgraven av Hessen-Kassel en kompensasjon på £471 000 for tapet av de hessiske styrkene.
Helgelendingen
Helgelendingen (fram til 2014 Helgeland Arbeiderblad), er en avis som utgis i Mosjøen i Nordland. 30. mai 2017 ble antall papirutgivelser redusert fra seks til fire i uken. Mediehuset Helgelendingen AS er eid av Amedia, landets største mediekonsern for lokalaviser.
Historie
Nordlands Folkeblad gikk inn i 1955, og da ble Helgeland Arbeiderblad eneavis I Mosjøen. Avisa var privateid fram til 1952 da et lokalt andelslag fra arbeiderbevegelsen overtok driften. Offset-trykk ble innført i 1970, og i 1985 gjorde dataalderen sitt inntog. Midt på 1980-tallet brøt avisa med eierne og erklærte seg fri og uavhengig.
Redaktører
Enledere Disponenter/direktører Redaktører Enledere
Fremover
Øvrig redaksjonell ledelse i Fremover er Terje Næsje (samfunnsredaktør) og Roger Danielsen (redaktør). Morten Koster Martinussen tiltrådte i mars 2020 i stillingen som salgssjef, og Rune Dahl er byråleder for FremoverLab.
Bad Kleinkirchheim
Bad Kleinkirchheim er en kommune og fjellandsby i Spittal an der Drau i delstaten Kärnten i Østerrike. Landsbyen ligger 1087 moh. Kommunen hadde 1781 innbyggere per 1. januar 2011.
Salmanassar III
Styre
I 853 f.Kr. ble det opprettet et forbund mellom kongedømmene Egypt, Hamat, Arvad, Ammon, Akab av Israel og andre nabostater. Den som ledet forbundet var kong Hadadeser av Damaskus. Dette forbundet møtte den assyriske kongen i slaget ved Karkar i 853 f.Kr. etter at assyrerne dro østover, gikk over Eufrat ved Til-Barsip og deretter mot Aleppo. Derfra mot Hama og en rekke mindre steder som ble erobret og brent ned. Deretter dro assyrerne nedover elven Orontes til festningen Karkar (Ḳarḳar eller Qarqar). Assyrerne greide å erobre festningen, men vant ikke slaget og ingen av de syriske allierte ble underkuet. Nye slag fulgte i 849 f.Kr. og 846 f.Kr. Akab av Israel døde kort tid etter i et annet, ikke tilknyttet slag.
Fliksigdvinge
Fliksigdvinge (Falcaria lacertinaria) er en sommerfugl som tilhører familien halvspinnere (Drepanidae). Den finnes over det meste av Norge nord til den nordlige delen av Nordland.
Massakren på Psará
Angrepet
Befolkningen som hadde klarte å overleve massakrene, tok fordel av forvirringen etter eksplosjonen i Palaiokastro om å legge ute på vill flukt på improviserte flåter, småbåter, seilfarkoster og de gjenværende skipene som hadde vært avtaklet i forveien. Ifølge Konstantin Paparregopoulos hadde 19 brigger klarte å forlate Psara og deretter unnslippe den osmanske flåten. Den franske fregatten «Isis» som hadde krysset i Egeerhavet, kom til farvannet utenfor Psara og berget 156 overlevende fra øya. Ifølge Paparregopoulos var det 3 600 overlevende etter massakren på Psara ut av den opprinnelige befolkningen på mellom 5 000 og 7 000 mennesker, ikke medregnet flyktninger fra andre steder.
Fraccionamiento Camino Maldonado
Befolkning
Kilde:
Nordenham
Nordenham er en by i Wesermarsch-distriktene i Niedersachsen, i Tyskland. Byen ligger ved munningen av Weser-elva, på venstre banke, på Butjadingen-halvøya på kysten av Nordsjøen.
Midgardhavnen i Nordenham er den største privateide havnen i Tyskland.
Kapitél (arkitektur)
Kapiteler finnes både i profan og kristen vestlig arkitektur. Egypterne brukte også vanligvis søyler med kapiteler, men med andre former, bl.a. lotuskapitel, papyruskapitel og protodorisk kapitel. Også i Midtøsten var kapiteler et vanlig innslag i monumental arkitektur, bl.a. i Persia. Islamsk arkitektur utviklet kapiteler med andre former, til dels inspirert av eldre typer fra Midtøsten eller fra klassisk arkitektur. Også arkitekturen i India og Øst-Asia gjør bruk av kapiteler som overgangsledd mellom søyler og entablement, også der med andre former enn i vestlig arkitektur.
Traboule
Traboule (fransk uttrykk fra latin; transambulare eller trabulare: krysse) er spesielle passasjer eller trappehuskonstruksjoner som i tillegg til å forbinde etasjer, også gjør det mulig gå fra en gate til gate og fra en indre gård til en annen.
Elna Kimmestad
Familie
Hun var gift med skuespiller Kjell Stormoen fra 1945 og til ekteskapet ble oppløst i 1972. Hun var mor til skuespilleren Even Stormoen.
Kari Diesen
Karriere
Hun ble ballettpike hos Ernst Rolf femten år gammel, og hun debuterte som revyaktør på vårrevyen på Casino i 1930 med visen «Forbudt for barn under 16 år». Etter hvert ble hun ansatt på Chat Noir i Oslo. Hun ble der til hun i 1944 ble tilknyttet revyteateret Edderkoppen. I perioden 1947-1964 vekslet hun mellom Chat Noir og Edderkoppen.
Familie
Kari Diesen var gift med skuespilleren Ernst Diesen (1913–1970), og mor til NRK-veteranen Andreas Diesen (født november 1945) og Kari Diesen d.y. (1939–2016).
Priser og hedersbevisninger
På sin 70-årsdag den 24. juni 1980 mottok hun Kongens fortjenestesmedalje i gull.
I 2001 ble det utgitt et frimerke med et portrett av Kari Diesen som motiv.
Baranja (region)
Historie
På 1500-tallet erobret Det osmanske rike Baranja, og det ble en del av sandsjaket Mohács, en osmanske administrativ enhet med byen Mohács som sete. Mot slutten av 1600-tallet ble Baranja erobret av Habsburgmonarkiet, og det ble en del av det habsburgske kongedømmet Ungarn.
Musikkåret 1628
Musikkåret 1628 er en oversikt over hendelser, fødte og avdøde musikkpersonligheter i 1628.
Eidsvold Værks Skiklub
Langrenn
Ormlia skistadion ligger i Ormlia vest for Eidsvoll Verk med skiløyper i Staviåsen. Anlegget er fylkesanlegg for langrenn i Akershus og består av bl.a. av skistadion med konkurranseløyper på 1, 2, 5 og 10 km samt lysløyper på 3 og 7,5 km.
Ny aktivitet 1954-
Med reetableringen av EVS som en aktiv skiklubb oppstod det behov for et eget samlingssted for møter og treninger. Allerede i 1955 sikret klubben seg en tomt i Ormlia vest for Eidsvoll Verk og i 1961 kunne Skistua tas i bruk. I 1967 var lysløypa ferdig. Den hadde Skistua som utgangspunkt og løypa gikk i terrenget rundt Staviåsen. Både skistua og lysløypa ble utvidet i løpet av 1970-tallet.
Yan Jiaqi
Yan Jiaqi (kinesisk: 嚴家其, født 25. desember 1942 i provinsen Jiangsu i Kina) er en kinesisk politolog som er utviklet seg til å bli politisk dissident med føderalistiske idealer for sitt hjemland.
Han ble en av Zhao Ziyangs politiske rådgivere i 1980-årene og en av de ledende intellektuelle som støttet studentbevegelsen i 1989. Etter demonstrasjonene på Den himmelske freds plass i 1989 flyktet han til Paris i Frankrike, der han deltok i dannelsen av Føderasjonen for et demokratisk Kina. Han ble valgt til føderasjonens første president. I 1991 ble han utstøtt av det kinesiske kommunistparti. Han har gått inn for at Kina omgjøres til en føderal republikk.
Gori
Stalin
Statuen ble fjernet fra plassen utenfor rådhuset og flyttet til museet 25. juni 2010.
Sverige under Sommer-OL 2008
Sverige under Sommer-OL 2008. 123 sportsutøvere fra Sverige deltok i tjue sporter under Sommer-OL 2008 i Beijing. Sverige kom på 55.-plass med fire sølv- og en bronsemedalje. Friidrettsutøveren Christian Olsson var Sveriges flaggbærer under åpningsseremonien.
Tromsø
Etterkrigstid
I 1964 ble bykommunen Tromsø slått sammen med nabokommunene Tromsøysund, Hillesøy og Ullsfjord og fikk sin nåværende utstrekning. På dette tidspunktet hadde kommunen ca. 32 000 innbyggere. Siden 1964 har byens befolkning blitt mer enn fordoblet. Flyplassen i Tromsø ble åpnet i 1964. Tromsdalen kirke, «Ishavskatedralen», ble innviet 1965. 1969 var storbrannen i Tromsø. Samtlige trebrygger og 25 hus ble totalskadd i brannen. 1970 bodde det 28 882 personer i Tromsø Byens universitet ble vedtatt opprettet i 1968 og åpnet i 1972.
Næringsliv
De to største bedriftene (målt i omsetning), som har hovedkontor i Tromsø, er SpareBank 1 Nord-Norge og Norges Råfisklag. Forøvrig er selskapene i energikonsernet Troms Kraft betydningsfulle. Industri er av liten betydning for Tromsø, da kun ca. 4 % av arbeidstakerne er ansatt i industrivirksomhet. Romvirksomhet har fått betydelig industriell betydning, blant annet med to bedrifter tilknyttet Kongsberg Gruppen som tar ned satellittdata fra verdensrommet. Macks Ølbryggeri er sannsynligvis byens mest kjente merkevare. Fiskeindustrien har størst betydning og en rekke fiskeribedrifter i blant annet Kaldfjord, på Sommarøy, i Tromvik og i Kvaløyvågen eksporterer torsk, reker og sild for betydelige beløp.
Utdanning
Byen var tidligere sete for lærerseminar og latinskole, men etablering og oppbygging av universitetet på 1970-tallet førte til sterk vekst.
Media
Den kvenske månedsavisa Ruijan Kaiku med et opplag på rundt 600, har også sete i byen: Det samme har kulturavisa Grus, studentavisa Utropia, samt universitetsavisa Tromsøflaket og gateavisa Virkelig Tromsø.
Hakenfelde
Geografi
Hakenfelde gense i sør og sørvest mot Falkenhagener Feld og Spandau. I øst skiller Havel Hakenfelde mot Haselhorst og Konradshöhe. Områdets nordlige grense er mot delstaten Brandenburg og byen Hennigsdorf i Landkreis Oberhavel, samt kommunen Schönwalde-Glien og byen Falkensee i Landkreis Havelland.
Historie
Navnet Hakenfelde går tilbake til et meieri som tilhørte Johann Ludwig Haake (også: Haacke).
Haugesund Popensemble
Bandet har siden den tid gjort seg svært bemerket i hjembyen Haugesund. Med tekster på dialekt og fengende låter har de lagt et bra grunnlag for en videre karriere. Bandet holdt i mai 2005 slippfest for sitt selvfinansierte og selvtitulerte minialbum med 500 betalende tilskuere til stede. Minialbumet høstet flotte kritikker i lokalpressen og solgte ut hele førsteopplaget på 1000 eksemplarer.
Alterskap
I senmiddelalderen besto altrene i Norge og Nord-Europa oftest av et snekret, utskåret, malt og forgyllet alterskap. Rommene i alterskapet var ofte fylt med figurer av helgener eller figurerer som fremstiller en historie. Disse skapene var en viktig del av sengotikkens kunst. Den flamske malerne Hubert og Jan van Eyck laget også alterskap, blant annet alterskapet i St. Bavo-katedralen i Gent.
Britz-Süd undergrunnsstasjon
Fra stasjonen åpnet 28. september 1963 og frem til utvidelsen av U7 til Zwikckauer Damm sto ferdig i 1970 var Britz-Süd sørlig endestasjon for U7.
Helgelands Blad
Helgelands Blad er en politisk uavhengig avis som utgis i Sandnessjøen i Nordland. Avisen ble grunnlagt i 1904 og utkommer tre ganger i uken. Ansvarlig redaktør er Morten Hofstad. Avisen dekker det som skjer på ytre Helgeland.
Brønnøyposten ble opptatt i Helgelands blad fra 1916.
Trolleybuss
Renessansen
Pr. 2009 finnes ca. 30 produsenter av trolleybusser, hvorav noen også produserer bl.a. dieselbusser. I Vest-Europa er det trolleybusser i bl.a: Arnhem, Bergen, Landskrona, Gent, Solingen, Esslingen, Eberswalde, Lausanne, Linz, Napoli, Rimini, Lyon, Limoges, Aten, Nancy og Saint-Étienne.
Cæcilius Statius
Det faktum at hans skuespill ble referert til hans navn alene uten noen indikasjon på andre forfattere (Cicero, De Finibus, ii. 7) er et tilfredsstillende bevis på verkenes utstrakte popularitet i samtiden. Cæcilius er plassert mellom Plautus og Terents i sin behandling av de greske originaler; han blandet ikke sammen greske og romerske ting som Terents, men fjernet alt som ikke kunne romersk.
Arne Erlandsen
Arne Erlandsen (født 20. desember 1959 på Kløfta) er en norsk fotballtrener og tidligere spiller som leder den norske 2. divisjonsklubben Kvik Halden FK.
Karriere som spiller
Som 17-åring forlot Arne Erlandsen moderklubben for å spille i 2. divisjon for. Etter to sesonger hos Frigg hentet Lillestrøm ham foran 1979-sesongen for 70 000 kroner, som da var da den høyeste overgangssummen i norsk fotball noensinne. Som spiller var Erlandsen midtbanespiller, og spilte mesteparten av sin karriere i nettopp Lillestrøm. Han var til sammen tre perioder i LSK (1979–1981, 1983–1989, 1992-1993), kun avbrutt av korte opphold i Coventry og Norwich City FC (prøvespill i desember 1981), stockholmsklubben Djurgårdens IF Fotboll (1981–1982) og Strømsgodset Toppfotball (1990–1991). Som Lillestrøm-spiller var han med på å vinne serien i 1986 og 1989, og cupen i 1985. Han ble også cupmester med Strømsgodset i 1991, og spilte 22 kamper for.
Fusa kirke
Tidligere kirker
11. januar 1959 brant kirken fra 1861 ned til grunnen. Like før kl. 14 kom forpakteren Brigt Brigtsen løpende til prestegården og ropte at kirken brant. En time etter var det 98 år gamle bygget nedbrent til grunnen. Brigt Brigtsen og Kristoffer Opstad klarte å ta seg inn i den brennende kirken ved å bryte seg inn i sakristiet. Dermed klarte de i løpet av noen hektiske minutter å redde ut en del verdifullt inventar, før biter av taket begynte å falle ned i det røykfylte kirkerommet. Blant annet fikk de reddet to store lysestaker fra 1684, to mindre lysestaker, et svært gammelt krusifiks, en offerpose fra katolsk tid, samt alterbøkene. Noen timer senere stod ikke en gang skorsteinen tilbake. Selv sent på kvelden ulmet det i ruinhopen. Kirken var forsikret i Fusa branntrygdelag for rundt kr 440.000, mens inventaret var forsikret for bortimot kr 20.000. Lensmann Harald Finne Warhuus (1903-73) forklarte at loddpipene i kirken var defekte, og trolig var dette brannårsaken. Kommunestyret hadde alt bevilget penger til elektrisk oppvarming av kirken, og dette arbeidet var i ferd med å igangsettes da kirken i stedet brant ned.
Radio102
Radio102 er en lokalradio for Haugalandet, Sauda og deler av Sunnhordaland (Bømlo, Etne, Sveio og Stord) den er eid av Haugesunds avis og ansvarlig redaktør er Thor Magnar Thorsen, som tok over etter Bernt Jæger i 2009. Kanalen sender i FM-nettet og tilbyr også radio på internett.
Fámjinserklæringen
Enkelte eksempler fra avtalen:
Kirgisistans flagg
Flagget ble vedtatt under nasjonalforsamlingen Jogorku Keneshs åttende sesjon 3. mars 1992 og ble offisielt tatt i bruk to dager senere.
Sovjetrepublikken Kirgisistans flagg
I tiden Kirgisistan var en del av Sovjetunionen førte landet flagg med sovjet-kommunistisk symbolikk. Det første av disse var rødt med republikkens navn påskrevet i gult. I 1953 fikk sovjetrepublikken Kirgisistan nytt flagg. Det var rødt, men uten inskripsjon. I stedet ble flagget basert på Sovjetunionens røde flagg med hammer, sigd og stjerne i kantonen. I tillegg hadde det vannrette striper i blått, hvitt og blått gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.
Astrid Noack
Bronseskulpturen «Ung mann planter et tre» er oppstilt ved Nordre Skøyen hovedgård i Oslo.
Heinrich Schütz
Oppvekst
Heinrich ble født inn i en framstående borgerlig familie av frankisk opprinnelse som den nest eldste av Christoph Schütz' og Euphrosyne Biegers åtte barn. Da han var fem år gammel flyttet familien fra Köstritz i Øst-Thüringen til Weißenfels i Sachsen-Anhalt, hvor faren overtok gjestehuset «Zum güldenen Ring» etter sin far. Senere kjøpte han et gjestehus til som han kalte «Zum Schützen». Christoph fikk en framstående posisjon i byen, og ble etter hvert borgermester. Sine barn ga han en grundig utdanning, også musikalsk. To av Heinrichs fire yngre brødre, Benjamin og Georg ble velkjente jurister. Schütz var nært knyttet til familien hele livet, og ser ut til å ha hatt et spesielt nært forhold til broren Georg.
Musikalsk stil
Schütz' komposisjoner er påvirket av læreren Gabrieli, av Monteverdi og av nederlandske 1500-tallskomponister. Tidlig i karrieren komponerte Schütz musikk i et stort og ekspansivt format, men musikken ble etter hvert enklere og nærmest spartansk, en stil som kulminerer med pasjonene. De forverrede sosiale forholdene er den mest sannsynlige årsaken til denne utviklingen.
Possement
Litteratur
Trøndelag Folkemuseum og Nordenfjeldske Kunstindustrimuseum (1982): Oldemors pomponger - possementhåndverket i Trondheim. Trondheim. ISBN 82-90348-03-7
James Taylor
James Taylor (født 12. mars 1948 i Boston i Massachusetts i USA) er en amerikansk sanger/låtskriver og gitarist som er medlem av Rock and Roll Hall of Fame.
Mario Bunge
Karriere
Bunge arbeidet særlig med teoretisk fysikk, ontologi, epistemologi og vitenskapsteori. Hans tenkning var preget av rasjonalisme, materialisme og konsekvensialisme. Bunge utga et stort antall bøker og artikler. Per 2003 hadde han som forfatter og redaktør utgitt mer enn 50 bøker og 500 vitenskapelige og filosofiske artikler. Hans hovedverk er tredbindsverket Treatise on Basic Philosophy (1974–1989).
Utmerkelser
Bunge mottok en rekke utmerkelser for sitt virke. Han ble hedret med æresdoktorater og æresprofessorater. I 1982 ble han tildelt Fyrsten av Asturias' pris for kommunikasjon og humaniora.
Bazar Forlag
Forlaget ble i 2005 utnevnt til Årets mediegaselle av Dagens Næringsliv. Forlaget har hatt en del intern turbulens, og ved flere anledninger har hele redaksjonen nedlagt sitt arbeid eller sagt opp sine stillinger. I 2009 og 2010 var Bazar et av Norges mest lønnsomme forlag; imidlertid ble forlagets danske filial slått konkurs i 2009, blant annet på grunn av en underslagsaffære. I 2016 hadde forlaget igjen ingen faste ansatte, etter at hele staben hadde sagt opp, og forlagshuset Cappelen Damm kjøpte opp samtlige aksjer, men akter å videreføre en utgivelsesprofil med vekt på oversatt skjønnlitteratur.
Apostolisk prefektur
Apostoliske prefekturer hører hjemme i den katolske kirkes latinske delkirke. Før 1896 fantes de også innen østkirkene, men den nomenklaturen ble da avskaffet av pave Leo XIII.
På verdensbasis har den katolske kirke (per 2010) 39 apostoliske prefekturer, hvorav de fleste (29, alle vakante) er i Folkerepublikken Kina – et land der Vatikanet ikke har kunnet foreta offisielle territorielle moderniseringer siden 1949.
Asparges
Asparges er en grønnsak, og det siktes vanligvis til en spesiell art innen slekten Asparagus, nemlig de unge skuddene av Asparagus officinalis. Det finnes både grønne og hvite asparges. Den har vært brukt i matlaging i uminnelige tider. Man finner en oppskrift for tilberedelse av asparges allerede i den eldste kokebok som er bevart, nemlig Apicius' De re coquinaria, (200-tallet e.Kr.), bok III.